Սեւանը պաշտպանելու համար էկոլոգիական հասարակական դաշինքում ստեղծվեց S.O.S. Սեւան նախաձեռնող խումբը, որը դիմեց ՀՀ նախագահին` խնդրելով արգելել գործարանի կառուցումը Սոտքի հանքավայրի հարեւանությամբ: Բնապահպանները անհանգստանում էին, որ գործարանի եւ պոչամբարի կառուցումը Սեւանի համար կնշանակի 100 միլիոն տոննա ապարային թափոնակույտ, պոչամբար` թունավորված ցիանային միացություններով, ծանր եւ տոքսիկ մետաղներով, մկնդեղով, անտիմոնով, պիրիտով եւ այլն: Թափանցելով ստորգետնյա ջրերի մեջ` այդ բոլորը կներթափանցեին Սեւանի ջրահավաք ավազան, ապա կթափանցեին Սեւանա լիճ` լճում անփոփոխ մնալով միլիոնավոր տարիներ: